laion/Wikipedia-Exotic huggingface dataset:
Cuiabá Esporte Clube

Cuiabá Esporte Clube on Brasiilia jalgpalliklubi, mis tegutseb Mato Grosso osariigi pealinnas Cuiabás. See mängib Brasiilia kõrgliigas Campeonato Brasileiro Série A ja Mato Grosso osariigi meistrivõistlustel Campeonato Mato-Grossense. Klubi asutas 2001. aastal endine jalgpallur Gaúcho, kellest sai ühtlasi Cuiabá meeskonna esimene peatreener. 2003. aastal tuli Cuiabá esimest korda Mato Grosso osariigi meistriks. Mato Grosso osariigi meistriks on Cuiabá tulnud kokku 12 korda. 2015. aastal võitis Cuiabá karikaturniiri Copa Verde. 2015. aasta Copa Verde finaali esimeses mängus oldi kaotatud Remole 1:4, kuid teises mängus alistati Remo 5:1 ning tulid üldskooriga 6:5 karikavõitjaks. Sellega kvalifitseerus Cuiabá 2016. aasta Lõuna-Ameerika klubide karikasarja Copa Sudamericana, mille teises voorus kaotati teisele Brasiilia klubile Chapecoense kahe mängu kokku võttes 2:3. Teist korda osaleti Copa Sudamericanal 2022. aastal, kui oma alagrupis saadi kolmas koht. 2018. aastal tõusis Cuiabá Brasiilia tugevuselt kolmandast liigast esmakordselt Brasiilia esiliigasse. 2020. aastal saadi Brasiilia esiliigas neljas koht, misjärel tõusti esimest korda Brasiilia kõrgliigasse. Cuiabást sai esimene Mato Grosso osariigi klubi Brasiilia kõrgliigast pärast 1986. aastat. 2021. aastal saavutati Brasiilia kõrgliigas 15. koht ja 2022. aastal 16. koht. Klubi kodustaadion on Arena Pantanal, mis mahutab 44 000 pealtvaatajat. See valmis 2014. aasta maailmameistrivõistlusteks. Cuiabá jagab Arena Pantanali klubiga Mixto. Cuiabá suurim rivaal Mato Grosso osariigi meistrivõistlustel on Luverdense. Seisuga 28. mai 2023 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Campeonato Mato-Grossense: Võitja (12): 2003, 2004, 2011, 2013, 2014, 2015, 2017, 2018, 2019, 2021, 2022, 2023 Copa Verde: Võitja (2): 2015, 2019 Copa FMF: Võitja (2): 2010, 2016 "Cuiabá será 1º time do Mato Grosso a jogar a Série A do Brasileiro desde 1986" (Brasiilia portugali). CNN Brazil. 22. jaanuar 2021. Vaadatud 22. aprillil 2021. "Elenco" (Brasiilia portugali). Cuiabá EC. Vaadatud 3. juulil 2021. Ametlik koduleht
Impact Day

Impact Day on Baltikumi suurim[viide?] mõju- ja jätkusuutlikkuse festival[viide?], mis keskendub olemasolevate ja uute jätkusuutlike ettevõtete võimendamisele ning sotsiaalse ja jätkusuutlikku ettevõtluse teadlikkuse kasvatamisele.[viide?] Impact Day toimus esimest korda 2022. aastal Tallinnas Põhjala tehases. Impact Dayst võtab osa üle 2000 külastaja, kellest üle 100 on esinejad. Impact Day on mõju ja jätkusuutliku ettevõtluse festival, mida korraldavad SEB, Delfi, Elisa, DPD, Fairtrade, Sustinere, SFI, RFC, Keskkonnainvesteeringute Keskus, Siseministeerium, Miltton, Maakondlike Arenduskeskuste Võrgustik, Lindström ja Sotsiaalsete Ettevõtete Võrgustik.
Ükssarvikukoobas (Austria)

Austria Ükssarvikukoobas (saksa: Einhornhöhle) asub Alam-Austria liidumaal Dreistetteni lähedal Hohe Wandi looduspargis ja sinna pääseb tähistatud matkaradadel u. 20 minutiga Dreistettenist (tüüpiline teeviit illustreeritud). Koopa avastas 1927. aastal Otto Langer vanem ja avas selle näitusekoopana 1930. aastal. 1964. aastal moderniseeriti Otto Langer noorema rajatud ehitised. Ligikaudu 20 minutit kestvad giidiekskursioonid toimuvad ülestõusmispühadest septembri lõpuni pühapäeviti ja riigipühadel. Giidiga ekskursioon viib esmalt piki kunstlikult loodud galeriid koopasse. Selle loomulik sissepääs asub praeguse kunstliku sissepääsu kohal ja on nähtav tänapäevaselt rajalt. Tehisgalerii ette on ehitatud hütt, mille kaudu pääseb galerii sissepääsu. Koopa sees viib ringkäik alguses piki külgtunnelit alla ja seejärel piki peakoridori esimesse kitsaskohta. Selle kitsaskoha ees olevas saalis asuvad giidiga ekskursiooni suurimad tilkumiskivid - u. 1 m kõrgused stalagmiidid (vaata illustratsiooni). Kahes vahekäigus olevast hargnemisest sellesse saali kulgeb ringkäik piki lõiku, kus laest on rippumas kaltsipaagutatud kardin ja mitu stalaktiiti. Püha Barbara kuju kõrval asuvas nišis on ka Perlsinter. Koopast leiti arvukalt loomaluid (näiteks koopakaru), mitmed eksponaadid on välja pandud koopas endas või on näha kivimikihtides (näiteks üksikud hambad või luud). Sissepääs koopasse Teeviit koopasse Stalaktiidid Stalagmiidid Zwergenreichis
Amstetteni ringkond

Amstetteni ringkond on ringkond Austrias Alam-Austria liidumaal. Ringkond koosneb järgmistest valdadest Allhartsberg Amstetten Ardagger Aschbach-Markt Behamberg Biberbach Ennsdorf Ernsthofen Ertl Euratsfeld Ferschnitz Haag Haidershofen Hollenstein an der Ybbs Kematen an der Ybbs Neuhofen an der Ybbs Neustadtl an der Donau Oed-Öhling Opponitz Seitenstetten Sonntagberg Sankt Georgen am Reith Sankt Georgen am Ybbsfelde Sankt Pantaleon-Erla Sankt Peter in der Au Sankt Valentin Strengberg Zeillern Viehdorf Wallsee-Sindelburg Weistrach Winklarn Wolfsbach Ybbsitz
Öölill (perekond)

Öölill (Hesperis) on ristõieliste sugukonda arvatud perekond. Hesperis bicuspidata – lilla öölill Hesperis dinarica – dinaari öölill Hesperis matronalis – harilik öölill Hesperis pycnotricha – lühikarvane öölill Hesperis steveniana – tundra-öölill Hesperis tristis Öölill andmebaasis eElurikkus.
Henrik Zetterberg

Carl Henrik Zetterberg (sündinud 9. oktoober 1980 Sundsvalli vald, Rootsi) on endine Rootsi jäähokimängija. Ta võitis Stanley karika hooajal 2007-2008. Henrik Zetterberg NHL.com lehel
Nicklas Lidström

Nicklas Erik Lidström (sündinud 28. aprillil 1970 Krylbos Rootsis) on endine Rootsi jäähokimängija. Ta mängis NHL-i klubis Detroit Red Wings. Lidström võitis Stanley karika neli korda: aastatel 1997, 1998, 2002 ja 2008. Nicklas Lidström NHL.com lehel
Joe Sakic

Joseph Steven "Joe" Sakic (sündinud 7. juuli 1969 Burnaby, Briti Columbia) on endine Kanada jäähokimängija (keskründaja). Kogu oma karjääri jooksul esindas ta vaid NHL-i klubi Colorado Avalanche ja võitis kahel korral Stanley karika. Aastatel 1996 ja 2001. Joe Sakic NHL.com lehel
José Théodore

José Nicolas Théodore (sündinud 13. september 1976 Laval, Québec) on endine Kanada jäähokimängija (väravavaht). Oma NHL-i karjääri jooksul esindas ta Montreal Canadiensit, Colorado Avalanche'i, Washington Capitalsi, Minnesota Wildi ja Florida Panthersit. José Théodore NHL.com lehel
Patrick Roy

Patrick Jacques Roy (sündinud 5. oktoober 1965 Québec, Québec) on endine Kanada jäähokimängija (väravavaht). Kogu oma NHL-i karjääri jooksul esindas Roy vaid Montreal Canadiensit ja Colorado Avalanche'i. Ta võitis neli korda Stanley karika. Aastatel 1986, 1993, 1996 ja 2001. Teda peetakse üheks kõigi aegade parimaks jäähokiväravavahiks. Patrick Roy NHL.com lehel
Bobby Orr

Robert Gordon "Bobby" Orr (sündinud 20. märts 1948 Parry Sound, Ontario) on endine Kanada jäähokimängija. Ta oli oma mängupositsioonil kaitsja ja üldiselt peetakse teda selle spordiala parimaks kaitsjaks. Orri skoori keskmine NHL-is oli 1,39 jõupunkti mängu kohta. Lisaks Orrile on ainsad NHL-i kaitsjad, kes on karjääri jooksul visanud keskmiselt rohkem kui 0,99 punkti mängus, arvestades üle kolme mängu pidanud mängijaid, lisaks Orrile vaid Paul Coffey ja tegevmängija Cale Makar. Oma NHL-i karjääri jooksul esindas Orr Boston Bruinsit ja Chicago Blackhawksi. Ta võitis kaks korda Stanley karika. Aastatel 1970 ja 1972. Bobby Orr NHL.com lehel
Jean Béliveau

Joseph Jean Arthur Béliveau (sündinud 31. august 1931 Trois-Rivières, Québec – 2. detsember 2014 Longueuil, Québec) oli endine Kanada jäähokimängija (keskründaja). Kogu oma NHL-i karjääri jooksul esindas ta vaid Montreal Canadiensi, kus võitis 10 korda Stanley karika (aastatel 1956, 1957, 1958, 1959, 1960, 1965, 1966, 1968, 1969 ja 1971). 1972. aastal arvati ta Hockey Hall of Fame'i. Jean Béliveau NHL.com lehel
Conn Smythe Trophy

Conn Smythe Trophy on spordiauhind, jäähokiliiga National Hockey League'i (NHL) Stanley karika väljalangemismängude kõige väärtuslikumale mängijale. Auhind on nimetatud Conn Smythe'i järgi, kellele kuulus aastatel 1927–1961 jäähokiklubi Toronto Maple Leafs. 1965 – Jean Béliveau, Montreal Canadiens 1966 – Roger Crozier, Detroit Red Wings 1967 – Dave Keon, Toronto Maple Leafs 1968 – Glenn Hall, St. Louis Blues 1969 – Serge Savard, Montreal Canadiens 1970 – Bobby Orr, Boston Bruins 1971 – Ken Dryden, Montreal Canadiens 1972 – Bobby Orr, Boston Bruins 1973 – Yvan Cournoyer, Montreal Canadiens 1974 – Bernie Parent, Philadelphia Flyers 1975 – Bernie Parent, Philadelphia Flyers 1976 – Reggie Leach, Philadelphia Flyers 1977 – Guy Lafleur, Montreal Canadiens 1978 – Larry Robinson, Montreal Canadiens 1979 – Bob Gainey, Montreal Canadiens 1980 – Bryan Trottier, New York Islanders 1981 – Butch Goring, New York Islanders 1982 – Mike Bossy, New York Islanders 1983 – Billy Smith, New York Islanders 1984 – Mark Messier, Edmonton Oilers 1985 – Wayne Gretzky, Edmonton Oilers 1986 – Patrick Roy, Montreal Canadiens 1987 – Ron Hextall,, Philadelphia Flyers 1988 – Wayne Gretzky, Edmonton Oilers 1989 – Al MacInnis, Calgary Flames 1990 – Bill Ranford, Edmonton Oilers 1991 – Mario Lemieux, Pittsburgh Penguins 1992 – Mario Lemieux, Pittsburgh Penguins 1993 – Patrick Roy, Montreal Canadiens 1994 – Brian Leetch, New York Rangers 1995 – Claude Lemieux, New Jersey Devils 1996 – Joe Sakic, Colorado Avalanche 1997 – Mike Vernon, Detroit Red Wings 1998 – Steve Yzerman, Detroit Red Wings 1999 – Joe Nieuwendyk, Dallas Stars 2000 – Scott Stevens, New Jersey Devils 2001 – Patrick Roy, Colorado Avalanche 2002 – Nicklas Lidström, Detroit Red Wings 2003 – Jean-Sébastien Giguère, Mighty Ducks of Anaheim 2004 – Brad Richards, Tampa Bay Lightning 2005 – auhinda ei antud seoses NHL-i tööseisakuga välja 2006 – Cam Ward, Carolina Hurricanes 2007 – Scott Niedermayer, Anaheim Ducks 2008 – Henrik Zetterberg, Detroit Red Wings 2009 – Jevgeni Malkin, Pittsburgh Penguins 2010 – Jonathan Toews, Chicago Blackhawks 2011 – Tim Thomas, Boston Bruins 2012 – Jonathan Quick, Los Angeles Kings 2013 – Patrick Kane, Chicago Blackhawks 2014 – Justin Williams, Los Angeles Kings 2015 – Duncan Keith, Chicago Blackhawks 2016 – Sidney Crosby, Pittsburgh Penguins 2017 – Sidney Crosby, Pittsburgh Penguins 2018 – Aleksandr Ovetškin, Washington Capitals 2019 – Ryan O'Reilly, St. Louis Blues 2020 – Victor Hedman, Tampa Bay Lightning 2021 – Andrei Vassilevski, Tampa Bay Lightning 2022 – Cale Makar, Colorado Avalanche 2023 – Jonathan Marchessault, Vegas Golden Knights
Scott Niedermayer

Scott Niedermayer (sündinud 31. august 1973 Cranbrook, Briti Columbia) on endine Kanada jäähokimängija. Niedermayer oli kaitsja ning esindas oma 18 hooaega ja enam kui tuhat mängu hõlmanud NHL-i karjääri jooksul New Jersey Devilsi ja Anaheim Ducksi, võites neli korda NHL-i Stanley karika meistritiitli. Oma profikarjääri jooksul NHL-is pälvis ta James Norrise mälestuskarika ja Conn Smythe'i karika, valiti viis korda liiga tähtede mänguks ja 2013. aastal valiti ta Hockey Hall of Fame'i. Niedermayeri mängijanumber oli 27 ning New Jersey Devils, Anaheim Ducks ja Kamloops Blazers ei anna tema auks seda numbrit enam välja. Ta võitis Kanada koondisega 2004. aasta jäähoki maailmameistrivõistlused ning olümpiakullad 2002. aastal ja 2010. aastal. Scott Niedermayer NHL.com lehel
Cam Ward

Cameron Kenneth ”Cam” Ward (sündinud 29. veebruaril 1984 Saskatoon, Saskatchewani provints) on endine Kanada jäähokimängija (väravavaht). Oma NHL-i karjääri jooksul esindas ta Carolina Hurricanesi ja Chicago Blackhawksi. Ta võitis Stanley karika 2006. aastal. Cam Ward NHL.com lehel
Joe Nieuwendyk

Joseph "Joe" Nieuwendyk (sündinud 10. september 1966 Oshawa, Ontario) on endine Kanada jäähokimängija (keskründaja). Oma NHL-i karjääri jooksul esindas ta Calgary Flamesi, Dallas Starsi, New Jersey Devilsi, Toronto Maple Leafsi ja Florida Panthersi. Ta võitis Stanley karika kolm korda: 1989, 1999 ja 2003. Joe Nieuwendyk NHL.com lehel
Brad Richards

Bradley Glenn Richards (sündinud 2. mai 1980 Murray Harbour, Prints Edwardi saar) on endine Kanada jäähokimängija (keskründaja). Richards mängis NHL-is 15 hooaega aastatel 2000–2016. Kokku mängis ta 1126 põhihooaja mängu, kus viskas 298 väravat ja 634 resultatiivset söötu, andes kokku 932 jõupunkti. Richards on aidanud võita kaks Stanley karikat: 2004. aastal Tampa Bay Lightningi ja 2015. aastal Chicago Blackhawksi meeskonnas. Brad Richards NHL.com lehel
Jean-Sébastien Giguère

Jean-Sébastien Giguère (sündinud 16. mai 1977 Montréal, Québec) on endine Kanada jäähokimängija (väravavaht). Oma NHL-i karjääri jooksul esindas ta Hartford Whalersi, Calgary Flamesi, Anaheim Ducksi, Toronto Maple Leafsi ja viimasena Colorado Avalanche'i. Ta võitis Stanley karika 2007. aastal. Jean-Sébastien Giguère NHL.com lehel
Brian Leetch

Brian Joseph Leetch (sündinud 3. märts 1968 Corpus Christi, Texas) on endine USA jäähokimängija (kaitsja). Oma NHL-i karjääri jooksul esindas ta New York Rangersi, Toronto Maple Leafsi ja Boston Bruinsi. Temast sai esimene USA mängija, kes võitis Conn Smythe Trophy. Ta võitis 1994. aastal New York Rangersiga Stanley karika. Brian Leetch NHL.com lehel
Peter Forsberg

Peter Mattias "Foppa" Forsberg (sündinud 20. juuli 1973 Örnsköldsvik, Rootsi) on endine Rootsi elukutseline jäähokimängija ja endine Modo Hockey peadirektori assistent. Hüüdnimedega "Peeter Suur" ja "Foppa" oli Forsberg tuntud oma jäänägemise ja füüsilise mängu poolest ning teda peetakse üheks kõigi aegade suurimaks mängijaks. Kuigi tema karjääri lühendasid püsivad vigastused, on ta 2021. aasta seisuga NHL-is kõigi aegade mängupunktide arvestuses kõigi aegade üheksas ja mängus söötudes viies, jäädes alla Wayne Gretzkyle ja Mario Lemieux'le. Bobby Orr ja Connor McDavid. 2017. aastal valiti Forsberg ajaloo 100 parima NHL-i mängija hulka. Tema 19-aastase profikarjääri hulka kuulub 13 aastat National Hockey League'i, kus ta võitis Colorado Avalanche'iga kaks Stanley karikas, samuti mitmeid individuaalseid autasusid, sealhulgas Harti mälestustrofee 2003. aastal. 2017. aasta lõpu seisuga -18 hooajal on ta NHL-i põhihooajal kõigi aegade enimmüüdud Rootsi punktiküttide poolest seitsmes. Enne oma lühiajalist tagasitulekuhooaega 2011. aastal ei saanud Forsberg kordagi negatiivset pluss-miinus reitingut, mis andis talle karjääri üldhinnanguks +238. Koos tema kahe Stanley karika meistritiitliga NHL-is on ta Triple Gold Clubi liige ja ainus rootslane, kes on võitnud kõik kolm võistlust kaks korda. 2013. aastal võeti ta IIHF Hall of Fame ja 2014. aastal valiti ta Hockey Hall of Fame. Nicklas Lidström NHL.com lehel
Ranade dünastia

Ranade dünastia ehk Rana dünastia moodustasid Rana suguvõsa liikmed, kes 19. sajandi keskpaigast kuni 1951. aastani olid päritaval Nepali peaministri ametikohal, jättes kuningale vaid formaalse võimu. Dünastia rajas Jang Bahadur. Teda hüüti Ranaks, kasutades Põhja-India radžpuutidest vürstide vana tiitlit, mis osutas sõjalisele kuulsusele. Jang Bahaduri järglased võtsid "Rana" oma perekonnanimeks. Ranadest valitsejate tiitlid olid "šri tiin" ja maharadža. Rana suguvõsa etendas Nepali ühiskondlikus, majanduslikus ja poliitilises arengus suurt osa. Selle liikmed on oma tohutu rikkuse ja võimuga praegugi Nepalis väga mõjukad. Nad on abielude ja äri kaudu tihedalt seotud valitseva Shahi dünastiaga.
Lutsharel Geertruida

Lutsharel Geertruida (sündinud 18. juulil 2000 Rotterdamis) on Hollandi jalgpallur, kes mängib paremkaitsja, keskkaitsja või kaitsva poolkaitsjana Hollandi kõrgliigaklubis Feyenoord ja Hollandi jalgpallikoondises. Feyenoordi noortesüsteemiga liitus ta 2012. aastal. Enne seda kuulus ta Rotterdami Spartasse. Feyenoordi põhimeeskonnas debüteeris Geertruida 2017. aasta oktoobris Hollandi karikavõistluste mängus. Hollandi kõrgliigas tegi ta debüüdi järgmisel hooajal. Alates hooajast 2020/21 on Geertruida kuulunud Feyenoordi põhikoosseisu. 27. septembril 2020 lõi ta mängus ADO Den Haagi vastu oma esimese värava Hollandi kõrgliigas. Hooajal 2022/23 tuli ta Feyenoordiga Hollandi meistriks. Hollandi jalgpallikoondises debüteeris Geertruida 24. märtsil 2023 EM-i valikmängus Prantsusmaa vastu. Ta on Curaçao päritolu. Feyenoord Eredivisie: 2022–23 Johan Cruijff Schaal: 2018 UEFA Euroopa Konverentsiliiga: Teine koht 2021–22
Piiritajalased

Piiritajalased (Apodidae) on lindude klassi kuuluv sugukond. Apus – piiritaja
Marco Misciagna

Marco Misciagna (sündinud 5. veebruaril 1984 Baris) on Itaalia viiuldaja ja vioolamängija. Marco Misciagna oli aastaid Malaga keelpilliorkestri solist ning esines külalisena suurtes kontserdisaalides ja rahvusvaheliste orkestritega sealhulgas Berliner Philharmonie, Musikverein Viinis, Lehman Center ja Carnegie Hall New Yorkis. Ta on Tambovi S. Rahmaninovi Riikliku Konservatooriumi auprofessor, samuti Vladivostoki Kaug-Ida Riikliku Akadeemia (Venemaa), Institut Supérieur de Musique de Sousse (Sousse’i Ülikool, Tuneesia), Santiago de Cuba Esteban Salasi konservatooriumi, Pettman National Junior Academy of Music (Auckland, Uus-Meremaa) ja Jerevani Komitase Riikliku Konservatooriumi (Armeenia) auprofessor. 2018. pälvis ta Ukraina asepeaministri Kuldmedali Kiievi Ooperimaja 150. aastapäeva tähistamise eest. Lisaks võitis ta Californias Global Music Awardsil 2 kuldmedalit. • Paavst Clement XI poolt välja kuulutatud hõbedane teenetemärk Bolla Militantis Ecclesiae 300. aastapäevaks” Püha Jüri Püha Sõjalise Konstantinuse ordeni üle 27.05.2018; "Premi e riconoscimenti Marco Misciagna". Marco Misciagna (itaalia). • Kuldmedal – Ukraina Rahvusooperi 150. aastapäeva tähistamine "День Европы в Киеве: в Национальной опере Украины состоялся концерт Gala Europa". • Ayvalıki linna aukodakondsus – Türgi "Fahri Ayvalıklı Misciagna'dan çılgın İspanyol dansları". • Medal koostöö eest Ukrainas. Nr 988 "Medal for Cooperation in Ukraine. No. 988 (2020)". • Ukraina Püha Georgi ordeni medal. Nr 1725 "Medal of the Order of St. George Ukraine. No. 1725 – 2020". • Santiago de Cuba linna austatud külaline • Marco Misciagna ametlik veebisait • Marco Misciagna • Марко Мишанья • Alion Baltic Music Festival | Marco Misciagna
Shahi dünastia

Shahi dünastia on endine Nepali kuningate dünastia, mis oli võimul 2008. aastani. Prithvi Narayan (1769–1775) Pratap (1775–1777) Rana (1777–1799) Girvan (1799–1816) Rajendra (1816–1847) Surendra (1847–1881) Prithvi (1881–1911) Tribhuvan (1911–1950) Mahendra (1955–1972) Birendra (1972–2001) Dipendra (2001) Gyanendra (2001–2008)
Coca-Cola Hellenic Bottling Company

Coca-Cola Hellenic Bottling Company AG (lühendid Coca-Cola HBC või Coca-Cola Hellenic) on üks Coca-Cola Company suurematest villimisettevõtetest. Coca-Cola HBC on mittealkohoolsete ja alkohoolsete jookide, kohvi ja mineraalvee müügiga tegelev ettevõte, mis tegutseb 29 riigis, sealhulgas ka Eestis. Hellenic teenindab koos partneritega rohkem kui 715 miljonit tarbijat, omab (2018. aasta seisuga) 55 tehast ja on tööandja üle 33 000 töötajale (sealhulgas umbes 60 töötajale Eestis). Coca-Cola HBC käive ulatus 2021. aastal 8 miljardi euroni ja 2017. aastal oli kontserni puhaskasumiks 426 miljonit eurot. Ettevõte asutati 1969. aastal Ateenas, kuid 2012. aasta sügisel Kreeka võlakriisi ajal koliti nii ettevõtte peakorter kui ka börsil Hellenicu aktsiatega kauplemine Kreeka pealinnast Šveitsis asuvasse Zugi. 22,89 protsenti Coca-Cola HBC aktsiatest kuulub Coca-Cola Companyle ja peaaegu sama palju (22,96 protsenti) kuulub kreeka David-Leventisi äridünastia omatud Luksemburgis registreeritud valdusfirmale Kar-Tess Holding. Ülejäänud aktsiad on vabalt kaubeldavad Londoni börsi põhinimekirjas ja Ateena börsi lisanimekirjas. HBC toodab, pudeldab ja müüb karastusjooke, mille kontsentraadid, siirupid ja muud koostisained ta ostab Coca-Cola Companylt. Hellenicul on talle määratud riikides eksklusiivne õigus teha Coca-Cola Company kontsentraadist jooki. 2017. aastal oli HBC suuruselt teine Coca-Cola villimisettevõte. Konkreetsed müüdud tooted sõltuvad siiski riigist: Coca-Cola luksusalkohol on peaaegu kõigis 29 riigis, mõnedes riikides müüb HBC veel lisaks sellele õlu või viina. Lääne-Balkanil ja Kreekas müüb HBC soolaseid ja magusaid snäkke. Kreekas toodab Hellenic toonikuid. Müüdud toodete hulgas on kasvamas vähese suhkruga või suhkruvabad joogid, mille osakaal HBC portfellis on 37%. Coca-Cola HBC Eesti Coca-Cola Company "COCA‑COLA HBC AT A GLANCE". Coca-Cola HBC. Vaadatud 15.06.2023. "Coca-Cola HBC võitis maineka Dow Jonesi jätkusuutlikkuse tiitli". Bioneer. 31.01.2023. Nergi, Ann-Marii (08.05.2018). "Müügimehest 40 miljoni elanikuga Poola turu peadirektoriks. Eesti mees teeb Coca-Colas muljet avaldavat karjääri". Delfi. Saarmann, Tanel (03.02.2023). "Eesti mehe kõrge lend miljardifirmas. Talle usaldatakse tähtis ärisuund". Delfi. Oja, Tõnis (31.05.2017). "Uus juht plaanib Coca-Cola uuestisündi". Postimees. Oja, Tõnis (25.05.2020). "Coca-Colas kehtisid uued standardid juba enne koroonakriisi". Postimees. Kottsova, Maria, toim (08.02.2021). "Coca-Cola hakkab Eestis viina müüma". Delfi. Alegre, JP (21.03.2023). "Did Coca-Cola Ever Really Leave Russia?". the deep dive.
Annamária Tóth

Annamária Tóth (neiupõlvenimega Annamária Kovács; 14. september 1945 Budapest – 24. juuli 2023) oli Ungari kergejõustiklane, mitmevõistleja. México olümpiamängudel 1968. aastal võitis ta viievõistluses pronksmedali. 1967. aastal nimetati ta Ungari aasta naissportlaseks. Annamária Tóth veebisaidil Olympedia (inglise)
Mungo Jerry

Mungo Jerry on 1970. aastal asutatud briti rokkansambel. Ansambli asutas kitarrist, laulja ja laulukirjutaja Ray Dorset Ashfordis Middlesexis. Ansambli tuntuim lugu on "In the Summertime", mis ilmus singlina 1970. aastal ja tõusis briti ning mitme teise riigi edetabeli tippu. Briti singlimüügiedetabeli tippu tõusis 1971. aastal ka singel "Baby Jump". Mungo Jerry (1970) Electronically Tested/Baby Jump (1971) You Don't Have to Be in the Army (1971) Boot Power (1972) Long Legged Woman (1974) Impala Saga (1976) Lovin' in the Alleys, Fightin' in the Streets (1977) Ray Dorset & Mungo Jerry (1978) Together Again (1981) Boogie Up (1984) Snakebite (1991) Old Shoes New Jeans (1997) Candy Dreams (2001) Adults Only (2003) Naked from the Heart (2007) When She Comes She Runs All Over Me (2007) Cool Jesus (2011) Kicking Back (2015) Xstreme (2019) Somelight (2022)
Klaus

See artikkel räägib eesnimest. perekonnanime kohta vaata artiklit Klaus (perekonnanimi). Klaus on saksa, hollandi ja skandinaavia mehenimi, mis on kasutusel ka eestlastel. See on mugandus nimest Nikolaus. Eestis oli 2023. aasta 1. jaanuari seisuga eesnimi Klaus 112 mehel. Klaus oli esinemissageduselt 641. mehenimi. Klaus oli keskmiselt 21 aasta vanune (mediaanvanus oli 12). Kõige populaarsem oli eesnimi Klaus vanuserühmas 0–4, kus neid oli 10 000 elaniku kohta 4,15. https://www.stat.ee/nimed/Klaus
Klaus (perekonnanimi)

Klaus on perekonnanimi. 2023. aasta 1. jaanuari seisuga oli Eestis perekonnanimi Klaus 256 inimesel: 113 mehel ja 143 naisel. Perekonnanimede levikult oli Klaus meeste puhul 687. kohal ja naiste puhul 567. kohal. Perekonnanime Klaus kandja oli keskmiselt 44 aasta vanune (mediaanvanus oli 45). Perekonnanimi Klaus on levinuim Põlva maakonnas, kus neid oli maakonna 10 000 elaniku kohta 5,33. Georg-Voldemar Klaus, eesti vaimulik (1907–1983) Václav Klaus, Tšehhi poliitik (1941–) Voldemar Klaus, eesti advokaat (1888–1940) Väino Klaus, eesti toimetaja (1949–) https://www.stat.ee/nimed/pere/Klaus (vaadatud 15.06.2023)
Blaine'i maakond (Montana)

Blaine'i maakond (Blaine County) on maakond Ameerika Ühendriikides Montana osariigis. Maakonna halduskeskus ja suurim linn on Chinook. Maakonna pindala on 10 980 km². Maakonna kagunurgas on suurem osa Fort Belknapi indiaanireservaadist, kus elavad gros ventre'id ja assiniboinid (nakodad). Hilli maakond (läänes) Chouteau maakond (edelas) Phillipsi maakond (idas) Ferguse maakond (lõunas) Maakond moodustati 1912. aastal ja sai nime endise riigisekretäri James G. Blaine'i järgi. Rahvaarv oli 2020. aasta rahvaloenduse järgi 7044. 2010. aasta rahvaloenduse andmetel oli rahvaarv 6491. 49,4% elanikest olid indiaanlased ja 48,2% valgenahalised. 2020 United States Census, vaadatud 1.01.2022.